Onko kukaan saanut?
Äkkiä!
Kato, näitä on niin paljon!
Jaakko on kuin kissa.
Suomi, Ruotsi, Venäjä, Ranska.
Roni on ihastunut Pilviin.
(Yleisö hihkuu ja taputtaa.)
Hyvää iltaa ja tervetuloa mukaan! Tämä on Juniori Suurmestari.
Viisi mahtavaa kilpailijaa suorittaa laatimiani tehtäviä.
Arvioin heidän suorituksensa parhaalla mahdollisella tavalla -
makuni ja mielialani mukaan.
Olen Jaakko Saariluoma. Tämä on Juniori Suurmestari.
(Yleisö hihkuu ja taputtaa.)
Hurmaavat kilpailijamme ovat: Maija...
...Siru... Elmo...
...Ellen... ja Taisto.
Tällä puolella, jonka peukalo näyttää oikealle -
eli vasemmalla, istuu virallinen tuomari.
Hän on voittanut virheiden havaitsemisen SM-kultaa, -
hopeaa ja pronssia samana vuonna.
Hän on porkkanaakin tarkempi Pilvi Hämäläinen! -Hyvää iltaa.
Pilvi, mitä tänään on luvassa?
Tänään pyörii yllättävän paljon asioita -
kartanon lattioilla, kilpailijoiden päässä ja minun päässäni.
Sen lisäksi ilmassa on ripaus runoutta.
Maltan tuskin odottaa. Mistä tänään kisataan?
Mikä on palkintona? Pilvi, muistutatko, mistä oli kysymys.
Jaksopalkinnot ovat kilpailijoiden omaisuutta.
Pyysit heitä tuomaan palkinnoksi -
vaikuttavimman vihreän asian. -Onpa hieno tehtävänanto.
Kuka lienee keksinyt? Elmo, mitä toit?
Mie toin, kuten näkyy, Rubikin kuution.
Se on taika- Rubikin kuutio. -Kuulitko tehtävänasettelun?
Vaikuttavimman vihreän asian. Tämähän ei ole vihreä.
Aattelin, että sanot noin. Sen takia tää on tässä.
Se on aika vihreän näköinen. -Joo...
Se on vihreä siitä yhdestä kohtaa. -Se on vihreä.
Jos sanot sen noin vakuuttavasti, kai se on pakko uskoa.
Elmo toi vihreän kuution. Paljonko antaisit itsellesi pisteitä?
Viisi. (Naurua.) -Kiitos, Elmo.
(Yleisö taputtaa.)
Taisto, minkä vaikuttavan vihreän asian toit?
Mulla on tällainen Shakki - matti - Joka kodin shakkiopas.
Se on vaikuttava siitä, että...
Kolme kaksi vuotta sitten mä ja mun äiti oltiin -
Thaimaassa lomalla. Meillä oli pikkuinen matkashakkipöytä.
Me pelattiin siellä aika paljon shakkia.
Äiti voitti melkein joka kerta, ehkä 90 prosenttia peleistä.
Kun me palattiin Thaimaasta, sain joululahjaksi mummolta -
Shakki - matti - Joka kodin shakkioppaan.
Luin sitä. Nykyään mä tuhoan kaikki meidän perheenjäsenet.
(Pilvi nauraa. Yleisö taputtaa.)
Mitä tästä opimme? Lukekaa kirjoja! Sitten Maija.
Mitä sä toit? -Toin itse tehdyn Käärijä-paidan.
(Pilvi äännähtää ihailevasti.) Paitahan on valkoinen.
Se vain näyttää valkoiselta. Tossa on tummanvihreää tussia.
Siksi paita näyttää. Se on mintunvihreä.
Oot kova selittämään. -Kiitos.
(Yleisö nauraa.) (Jaakko:) "Kiitos!"
(Pilvi nauraa. Yleisö taputtaa.)
Aijai. Mun pitäisi vielä pisteyttää nää. (Maija kikattaa.)
Mennään eteenpäin. Ellen, mitä toit?
Mä toin, kuten kuvasta näkyy, -
isäpapan itse tehdyn krokotiiliuistimen.
Sillä on saatu jopa kilon hauki.
Onko? -Siksi se on noin kämäinen.
En tiennyt, että hauet syö krokotiileja. -En mäkään.
Kiitos, Ellen. -Kiitos.
Siru, mitä sä toit? -Jumppakuminauhan.
(Jaakko:) Jumppakuminauhan? -Ja se on vielä vihreä.
(Yleisö nauraa.) Tarkoititko, että se on ainoa, joka on täysin vihreä?
(Siru:) Joo. -Ei oo! Tuo Y on valkoinen!
Elmo, sulta ei kysytty mitään. Mikä tässä on vaikuttavaa?
Se on olkkarin pöydän alla. Sitten äiti ei halua enää kuntoilla.
Se saattaa nähdä sen ja päättää: "En kyllä enää kuntoile."
Ja se on vaikutus, minkä tää tekee? -Joo.
Tietääkö äiti, että kerrot tämän? Ilmeisesti ei.
Joo. -Hyvä. Kiitos, Siru.
(Siru:) Ole hyvä. (Yleisö taputtaa.) (Jaakko:) Nyt sitten.
Mun täytyy pisteyttää nää jollain ihmeellisellä tavalla.
Pisteytän ne sillä tavalla, että huomioin vihreyden ja sitten...
Otit "anna mulle paljon pisteitä" -ilmeen. (Naurua.)
Vaikuttavin ehkä oli kuitenkin -
sekä vihreydessään että käyttö- tarkoituksessaan kuminauha.
Siitä 5 pistettä. (Yleisö taputtaa.)
Shakkikirja on myös tehnyt vaikutuksen. Taisto 4 pistettä.
(Yleisö taputtaa.) Ja Ellen ja Maija 3 pistettä.
Elmo, saat 2 pistettä, koska vain yksi sivu oli vihreä, mutta -
sun selitys oli niin hyvä, että saat vielä yhden lisäpisteen. -Jes!
(Yleisö taputtaa.) Hyvä. Ensimmäiset pisteet on jaettu.
Muistutus kaikille: se teistä, joka kerää eniten pisteitä -
kauden aikana, saa tämän kultaisen, himoitun ja tavoitellun -
Juniori Suurmestari -patsaan.
Ja nyt sitten mennään kartanolle katsomaan ensimmäinen tehtävä.
Mitä ihmettä? -Näytät hyvin pyöriväiseltä.
"Saa mahdollisimman monta eri asiaa Pilvin hattuun."
"Et saa osua maahan rajatun alueen sisäpuolella."
"Alueen rajoja ei saa liikuttaa." -"Eniten eri asioita saanut voittaa."
"Aikaa on kuusi minuuttia. Aika alkaa nyt."
(Yleisö taputtaa.)
Tehtävänä oli siis saada mahdollisimman monta eri asiaa -
minun hattuuni. Kilpailija ei saanut koskea maahan -
rajatulla alueella eikä alueen rajoja saanut liikuttaa.
No niin. Kenestä aloitetaan?
Aloitetaan Sirun, Ellenin ja Taiston suorituksista.
Nyt. Ja varastossa...
Pyydän Pilviä ojentamaan hattunsa.
Pilvi, antaisitko hattusi? -Haluatko heittää hatun mulle?
(Pilvi äännähtää kieltävästi.) -Höh!
Hattu on minulle niin tärkeä, että suosiolla en sitä ojenna.
Haavi. -Jos saat kurotettua, laittelisitko palloja hieman sinne?
(Pilvi äännähtää kieltävästi.) -Eikö tää oo tarpeeksi pitkä?
Eikä! Tää on liian lyhyt.
Ei pysty.
Miksi sulla on suojalasit?
En ole täysin luottavainen sun heittosi suhteen.
Mikä tää on? Tää on hyvä.
Voisikohan sinne heitellä kiviä?
Sanohan, jos sattuu. -Varo, ettei tuu päähän.
Tai mihinkään muualle.
Sinne meni myös hiekkaa. -Kiviä on erivärisiä ja -lajisia.
Nekin on erilajisia asioita.
(Ellen:) Nyt pääsen maahan. Noin.
(Ellen:) Nythän menee...
En ehkä saksia heitä. Siinä oli mun suoritus. -Aika loppuu... nyt.
Varmasti pystyt myös nimeämään Suurmestarille -
studiossa kaikki eri kivilajikkeet. (Yleisö taputtaa.)
Siinä oli kaikenlaista suoritusta.
Ellen, nyt kun olit paraatipaikalla 30 sentin päässä -
laittamassa tavaroita, laitoitko erilaisia?
En, mutta pallot on erilaisia, kun ne on erivärisiä.
Ne ei oo samoja palloja. -Yksi pallo pitäisi aina laskea eri juttuna?
Niin. -Tää kiinnostaa kovasti, koska Taisto laittoi sinne kiviä.
Voin selittää sen. -Haluaisin todellakin kuulla.
Hyvä, että mulla oli kuukausi sitten geologiaa koulussa.
Geologiaa? -Kirjaimellisesti maasta oppimista.
Me puhuttiin kivilajeista. Voisin nimetä muutamat mineraalit -
ja muutamat kidemuodostelmat. -Anna tulla. Nimeä vain.
Ensinnäkin granaatti... (Kikatusta.)
Granaatti löytyy Suomen kallioperästä.
Taisto, korjaan tässä. Se on "graniitti". (Taisto:) Joo.
Granaatti on puolijalokivi, graniitti kolmesta eri mineraalista -
koostuva kivilajike. (Pilvi äännähtää vaikuttuneena.)
Saanko kysyä? Koska on välitunti?
(Naurua.) Kiitos, Taisto selityksestä. (Yleisö taputtaa.)
Pilvi, kaiken tämän jälkeen, mitkä on tulokset?
Ellenin tulos oli, että hän sai hattuun yhteensä 56 asiaa, -
joista eri asioita oli 11.
Sirun tulos oli yhteensä 332 asiaa, -
joista eri asioita oli kuusi kappaletta.
Taiston tulos oli 225 kiveä.
En oikein osaa sanoa, miten paljon siellä oli erilaisia asioita.
Suurmestari voi päättää, mikä kaikki lasketaan.
Selostus oli aika hyvä. -Oliko sulla, Elmo, jotain?
Viittasitko sä? -Saanko mie sen välitunnin?
(Maija:) Mäkin kaipaan. -Elmo ja Maija kaipaa välitunnin.
He teki innokkaasti muistiinpanoja. Käydään tauolla.
Nähdään kohta. (Yleisö taputtaa.)
Tervetuloa takaisin Juniori Suurmestarin pariin.
Ennen paussia, joka oli ansaittu, -
Siru, Taisto ja Ellen yrittivät saada tavaraa -
Pilvin hattuun, joka oli korkea ja pyöri koko ajan, -
koska Pilvikin pyöri. Keitä on vielä näkemättä?
Elmon ja Maijan suoritukset on näkemättä. Katsotaanpa ne nyt.
Okei. Tuun kohta takaisin.
Jos ekaksi otan sen siulta ja etsin monta pientä asiaa.
Voitko laittaa pään näin? Täältä tulee iso.
(Kumikana vinkuu.) Onko kukaan saanut yhtään?
Hei kato. Saan paljon helpommin, jos teen näin.
Tää on liian lyhyt.
Pystyn helposti... ottaan siun hatun.
(Yleisö nauraa.)
Joo! Täydellistä. -Mitä?
(Maija:) Nyt...
(Pilvi kiljahtaa.) Nyt se toimii!
Tule, hattu! -Meillä oli sama idea.
Täällähän on korillinen pingispalloja! Aivan täydellistä.
Kato, täällä on näitäkin! Täällä on niin paljon näitä!
Aivan täydellistä. Siinä on tarpeeksi.
(Pilvi:) Ja... aika. (Yleisö taputtaa.)
Te molemmat keksitte ottaa hatun Pilvin päästä.
Hyvä. Mistä, Maija, se tuli mieleen?
Se on helpompi täyttää, kun se on kädessä.
No niin on. Kyllä. Vai mitä, Elmo?
Laitoit sinne paljon pingispalloja. Ne näytti aika samanlaisilta.
Suomen kielessä jos sanotaan "minulla on..."
Ei sanota "minulla on 5 pingis- palloa" vaan "5 eri pingispalloa".
(Yleisö nauraa.) Esitän kysymyksen. Mikä sulla on vasemmassa jalassa?
Vasemmassa jalassa... -Se on oikea jalka.
(Naurua.) Vasemmassa jalassa on kenkä.
Entä oikeassa jalassa? -Eri kenkä kuin vasemmassa.
Hyvä, että osaat laittaa kengät jalkaan. (Yleisö taputtaa.)
Mitkä on tulokset?
Maija sai hattuun 16 esinettä, -
joista eri esineitä oli... kaikki 16 kappaletta.
(Yleisö taputtaa.) Elmo sai hattuun -
118 asiaa, joista eri asioita oli -
8 kappaletta. (Naurua ja taputusta.)
Kun suhteutetaan se, kuinka paljon siellä oli asioita -
ja paljonko erilaisia ja lasketaan prosentuaalisesti...
Selitän myöhemmin, mitä se tarkoittaa.
5 pistettä menee tästä 100-prosenttisella suorituksella -
Maijalle. -Jes! (Yleisö taputtaa.)
Painotan nimenomaan sitä erilaisuutta, eri esinettä.
Seuraavaksi 4 pistettä Ellenille. (Taputuksia.)
Elmolle 3 pistettä. (Taputuksia.)
Sirulle 2 pistettä. Ja Taisto...
Sulla oli 225. Laitoit meidät laskemaan joka ikisen kiven, -
mikä siellä oli. Yhdeksän oli eri kivilajia, jos näin voi sanoa.
En tietenkään voi antaa yhtä pistettä. Saat keskiarvosta -
3 pistettä. (Yleisö taputtaa.)
Pilvi, mikä on tilanne? Kuka johtaa illan leikkiä?
Johdossa on tällä hetkellä...
...Maija. (Yleisö taputtaa.)
(Jaakko:) Tuliko yllätyksenä? -Joo.
Tää voi muuttua milloin vain. Mennään seuraavaan tehtävään.
Ter ter. -Ter ter.
"Nimeä idolisi."
Pilvi. (Siru nauraa.) -Aika hyvä vastaus.
Vaikka sä. Osaat laulaa hyvin.
Lionel Messi. (Pilvi:) Okei.
Vaikka Roni Bäck. (Pilvi:) No niin.
Jaakko Saariluoma. -Toinen kirje?
Lionel Messi. -"Kirjoita runo juuri nimeämästäsi idolista."
"Runossasi täytyy olla vähintään neljä riviä."
"Esitä runosi Pilville samaan aikaan, kun pyörität hulavannetta."
"Saat lausua runoa ainoastaan silloin, kun vanne pyörii."
"Aikaa on 10 minuuttia. Paras suoritus voittaa. Aika alkaa nyt."
Tehtävänä oli siis kirjoittaa runo alussa nimetystä idolista.
Runo täytyi esittää niin, -
että kilpailija pyöritti hulavannetta samaan aikaan.
Kenestä aloitetaan? -Aloitetaan...
...jalkapalloilijasta ja ehkä toisestakin suosikistasi.
Elmon ja Taiston suoritukset. Taiston aihe oli Jaakko Saariluoma -
ja Elmon Lionel Messi. -Jes!
Ryhdynkö runoilijaksi?
En tiedä hänen yksityiselämästään kauheasti enkä myöskään hänestä.
Pitää vain alkaa toimeen ja kirjoittaa jotain.
Messi voitti maailmanmestaruuden. Voisin kirjoittaa siitä.
Yritin perustella, miksi Messi on paras jalkapalloilija.
(Pilvi:) Erehtymätön. -Komea.
Kiiltävät hampaat.
Nyt menen lausumaan runoa. (Pilvi:) No niin.
Tästä tulee hauskaa. Lionel Messi on paras futaaja.
Ei sitä kukaan kiellä. Googlenkin mukaan se on paras.
Ja Google aina tietää. -Uuh!
Messi voitti maailmanmestaruuden. Etelä-American cupinkin.
Suurmestari antaa pisteitä Elmolle. Suuren Messin mieliksi.
(Pilvi nauraa. Yleisö taputtaa.)
Aletaan sitten pyörittämään hulavannetta.
Jaa...
Jaakko on kuin... kissa.
Koska hän vaanii... oikeanlaisia...
...persoonia. Niin kuin sinua.
(Pilvi:) Ai minua?
Hän on itsevarma... rohkea.
Hän kulkee omia polkujaan.
Ja hän on luova. Tässä tämä oli. (Yleisö taputtaa.)
(Pilvi:) Oi! (Yleisö taputtaa.)
Kiitoksia, Elmo ja Taisto. Aloitetaan tietysti... Taisto.
Valitsit idoliksi Jaakko Saariluoman.
Sanoit, ettet tiedä hänestä mitään. Taisit myös sanoa:
"Mitä vähemmän tietää, sen parempi." Mihin tällä viittaat?
Ihmisen yksityiselämään ei kannata tunkea.
Hyvä pointti. Kiitoksia näistä, Elmo ja Taisto.
Huh huh. Tämä oli kyllä mieliinpainuva hetki.
Pilvi, miten jatketaan? -Jatketaan...
...Ellenin ja Sirun suorituksista.
(Siru tuhahtaa.) Voi mitä ihanaa sä musta keksit.
Onpa vaikea keksiä.
Voit katsoa minua ja saada inspiraatiota.
Valmis! (Pilvi:) No niin.
Pilvi on... Ai, se törmäsi tohon.
Ei se haittaa. Pilvi on mukava.
Myös vähän sekava.
Pilvi fiksu on. Aivan korvaamaton.
Kiitos!
No niin. Pilvin laulut vaan soivat ainiaan -
bäkkärin radioissa. Aina kun Pilvi tulee bäkkärille, -
siellä Pilvin kaunis hymy näkyy vaan, -
kun hän limua hörppii ainiaan.
(Yleisö taputtaa.) Kiitoksia, Ellen.
(Jaakko:) Siru. -No?
Hieno runo. Kuulosti ihan mun päiväkirjamerkinnöiltä.
"Sekava ja fiksu." Ne adjektiivit keksit Pilvistä.
Kerro vain kahden kesken, miten Pilvi on sekava?
Vähän kaikin puolin. (Yleisö nauraa.)
Miten se ilmenee? -Vaikka sillä, että se istuu sun vieressä.
Se, että hän istuu mun vieressä, tekee hänestä sekavan? -Joo.
(Pilvi nauraa.) Jos se tekee Pilvistä sekavan, -
minkä se tekee minusta? -Fiksun.
Oikea vastaus! (Yleisö nauraa ja taputtaa.)
Kiitos. Hienoja runoja ja suorituksia.
Me käydään nyt pienellä katkolla. Nähdään kohta! (Taputuksia.)
Tervetuloa takaisin. Tämä on Juniori Suurmestari.
Ennen pikku paussia kuultiin neljä runoa -
neljälle hienolle idolille. Jäljellä on vielä yksi runo.
Kyllä. Näkemättä on vielä Maijan runo, -
jonka Maija teki idolistaan Ronista.
En osaa kirjoittaa runoja. -Kuule, ei meistä kukaan.
(Pilvi:) Onko runo valmis? -On.
Öö, Roni... (Pilvi:) Se vanne ei kauan pyörinyt.
Roni on hauska, hilpeä, ihastunut Pilviin.
Roni Bäckin paras Suurmestari-juttu on teltta ja makuupussi.
Kyllä sinä muistat.
Roni pelaa jalkapalloa eli Saimaan kalloa.
Uskon, että Roni tykkää Pilvistä, luista ja kuista.
Ei kun puista, luista ja kuista. Ei Pilvistä ja...
Se oli Roni...
Maija, runo ja hulavanne oli molemmat alussa vähän haastavia.
Molemmat lähti kulkemaan aika hyvin. -Niin.
Ei kukaan kieltänyt pyörittää kädellä. -Ei.
Ei hulavanteen nimi... Mikä tän paikan nimi on?
Tää on studio. -Se ei oo lantiovanne.
Ei oo lantiovanne? (Maija:) Eikä käsivannekaan.
Hulavannetta pitäisi pyörittää hulalla. -Mikä on "hula"?
Ihan mikä määrittelet. -Eli käsi.
Voi olla sekin. Kiitos, Maija. -Kiitos.
(Jaakko:) Tiedättekö, mitä mietin?
Miten pystyn pisteyttämään runot? Kaikki oli tosi hienoja.
Taisto, koska valitsit mut idoliksi, -
olisi tosi noloa... En voi tietenkään antaa sulle tosi isoja pisteitä.
Se olisi väärin.
Joten... saat 4 pistettä. (Yleisö taputtaa.)
Muut saa 3 pistettä.
(Naurua.) Mutta sitten Ellen ja...
...Maija, saatte hulavanteen pyörittämisestä extrapisteen.
Jes! (Yleisö taputtaa.)
Ja sitten... Elmo ja Maija, saatte molemmat lisäpisteen siitä, -
että valitsitte henkilöt, jotka on myös minun idoleita.
Jee! (Yleisö taputtaa.) -Eli pisteet tästä menivät näin.
Sitten arvon ystävät, mennään seuraavan tehtävän parin.
Päivää, Pilvi. -Päivää, Taisto.
"Aseta jokaista sanaa kohti yksi numero."
Okei... -En luota, että voi laittaa, miten itse haluaa.
Pusseja on yksi. Mitä pussia se tarkoittaa?
Tarkoittaako se makuupussia? Ihan sama! Mä laitan vain tälleen.
Miten ne oletti, että teen tän? Laitetaan vain nää numerot?
En vieläkään tajunnut, mitä piti tehdä. -Ehkä nyt tajuat.
Aha? -"Tee jokaisesta asiasta se määrä, jonka merkitsit numerolla."
"Asiat ovat: nimeä maa, syö mustikka..."
"...mene täysin makuupussin sisään ja tule sieltä ulos, -
tee haarahyppy, heitä paperipallo roskikseen..."
"...esitä aivastusta." -"Nopeimmin kaikki asiat suorittanut voittaa."
Apua. -Eli mun pitää...
...mennä neljä kertaa makuupussiin? -Kyllä.
(Pilvi:) Neljä maata. -Suomi, Ruotsi, Norja ja Sveitsi.
Ai niin, tässä on aika. (Ellen:) Täysiä makuupussiin.
Äkkiä! -Yksi... kaksi...
Yksi, kaksi, kolme... -...neljä, viisi, kuusi...
(Aivastelee.) Oon siitepölylle allerginen.
Apua. Heitot lipeää koko ajan.
...kuusi... Valmis. -Onko kaikki tehty?
Hetkinen, ei. Ei aivastelut.
(Aivastelee.) Ja siinä oli kaikki.
Ja kaiken lisäksi... (Aivastaa.) Nyt tein kaikki aivastukset.
(Yleisö taputtaa.)
Taululle sanan viereen asetettu numero määritti sen, -
montako kertaa sanaan liittyvä asia piti suorittaa. (Jaakko:) Aivan.
Maija ja Ellen, oliko vaikea pysyä laskuissa? -Ei.
Vaikeinta oli tehdä se nopeasti. Eka söin mustikoita rauhassa, -
kunnes katsoin Pilviin ja näin, että on aika.
Tungin kaikki suuhun. -Me nähtiin se.
Montako mustikkaa sulla oli? -14.
Ellen, jos olisi tullut 14 kertaa makuupussi ja kerran mustikka, -
olisitko syönyt kaikki kerralla?
En mä tie... Joo. (Naurua.)
Pilvi, mitkä oli ajat? -Maijan aika oli 4 minuuttia 5 sekuntia.
Ellenin aika oli 3 minuuttia 27 sekuntia. -Jes!
Hienosti tehtyjä tehtäviä. Hyvin sattui arpaonni osumaan.
Vielä on suorituksia jäljellä. Ne me nähdään kohta. Pidetään paussi.
Menkää makuupussiin tai tehkää haarahyppyjä. Nähdään!
(Yleisö taputtaa.)
Tervetuloa takaisin! Tämä on Juniori Suurmestari.
Ennen paussia kilpailijat laittoivat numeroita sanojen perään -
ja tekivät tehtäviä valitsemansa määrän. Kuinka jatketaan, Pilvi?
Vielä on näkemättä Taiston, Elmon ja Sirun suoritukset.
Katsotaan kaikki kerralla.
Tässä on kyllä joku toinen tehtävä tän jälkeen.
Ajattelen ensin noita kirjaimia.
Olisiko niillä jotain numeroiden kanssa?
Ei tää koko taulu pysy pystyssä.
Ensimmäinen sana. Kahdes sana... kaksi mustikkaa.
Hyppy on vaikka 11. Maa saa olla 9.
Pussi vaikka 4. (Taisto:) Poistan kokonaan ton...
Mitä? -Nyt on laitettu numeroita.
7 pussia! -No?
No siksi. -Kato, mie tiesin!
"Tee jokaista asiaa se määrä, jonka merkitsit."
"Aika alkaa... nyt." Nyt syödään yksi mustikka.
Tässä on 5 eli... Suomi... Ruotsi...
...Ranska, Japani, Venäjä. -Okei. Mustikka 14.
(Aivastelee.)
Roskis. -Kuusi kertaa ja... seitsemän kertaa. (Naurua.)
Mitä sitten piti tehdä? -Miten tää avataan?
Trick shot. Ei!
...3, 4, 5, 6, 7, 8, 9, 10, 11.
"Nimeä maa." Suomi, Ruotsi, Kanada, Norja...
Paljonko oon sanonut? Mä sanon vain. Latvia, Liettua, -
Venäjä, Moldova, Kiina, Intia, Italia, Ranska, Espanja...
Kai siinä oli jo 9? Siinä oli 9, jes.
15! Ja aikaisemmin tein yhden.
Ja... kiitos. -Eli olet suorittanut tehtävän?
Kiitos. -Minkä takia teit 15? Minkä takia teit...
Siru, jos pitää mennä kokonaan makuupussiin, -
en oo ikinä nähnyt tollaista tapaa. -Menin makuupussin sisälle.
(Elmo:) Olitko kokonaan siellä? -Olin. Jalat ja pää oli sisällä.
Makuupussi oli vain auki. (Maija:) Sun pää näkyi eli menit...
Mutta kun olit siellä, oliko se silloin pussi?
Oli. Se oli vain aukinainen makuupussi. (Naurua.)
Mutta millä lailla se oli pussi, jos siinä on kolme sivua auki?
Sen nimi on makuupussi. (Naurua.) -Asia selvä.
Taisto, lukiko ohjeessa: "Poista, mitä et halua taululla olevan?"
(Taisto ynisee.) Ei myöskään kielletty, ettei saa poistaa.
Hei, kiitti! -Se ei ollut kiellettyä.
Kuinka tyytyväinen olit, että poistit juuri sen "hyppy"?
Olisin halunnut ehkä poistaa sen makuupussijutun.
Joo. -En mä voi tietää kaikkea.
En mä oo täydellinen. (Naurua.)
Tää oli uutinen. (Naurua.) Ja nyt sitten: mitkä oli tulokset?
Taiston aika oli 5 minuuttia 23 sekuntia, -
Elmon 4 minuuttia 4 sekuntia -
ja Sirun aika 2 minuuttia 18 sekuntia, -
mutta tämä makuupussi... Siellä ei kyllä kokonaan sisällä oltu.
Mennään täysin aikojen mukaan. Ellen, 5 pistettä. -Jes!
Elmo 4 pistettä, Maija 3 pistettä, Taisto 2 pistettä ja Siru 1 piste.
Mutta koska menit sinne nopeiten ja siinä oli kekseliäisyyttä -
ja mäkin nukun makuupussissa joskus kesällä silleen, -
että oon siellä välissä...
En voi sulle antaa täysiä enkä vähimpiä pisteitä.
Saat 3 pistettä tästä tehtävästä. -Kiitos.
Tilanne on tasainen, mutta vielä mitä tahansa voi tapahtua.
On finaalitehtävän aika. Pilvi, mikä oli tänään finaalitehtävä?
Tänään finaalitehtävässä vaaditaan -
nopeutta ja näyttävyyttä. Ellen, ole hyvä ja lue kirje ääneen.
"Keksi itsellesi hyvin sivistyneen kuuloinen arvonimi -
ja mistä hän on kotoisin. Aikaa on 20 sekuntia."
"Aika alkaa Suurmestarin merkistä."
Kirjoitatte siihen, niin kuin ohjeissa oli. Aikaa 20 sekuntia.
Ottakaa laput käteen. Aika alkaa... nyt!
Ja... aika! -Teillä on nimet kirjoitettuna.
Joo. -On varsinaisen finaalitehtävän aika.
Valmistautukaa. -Häh? (Yleisö taputtaa.)
Taisto, siellä on toinenkin kirje. -Ahaa? Niin onkin.
Ole hyvä, avaa se ja lue kirje ääneen.
"Mene raketin sisälle ja pue pussukasta löytyvä puku päällesi."
"Tämän jälkeen ilmaannu ulos mahdollisimman näyttävästi -
ja huudahda oma arvonimesi sekä paikkakuntasi."
"Pukeutumisaika on 30 sekuntia. Näyttävin suoritus voittaa."
Onko kysyttävää? -Ei.
Hyvä. Aika... alkaa.. nyt!
Ei, apua! -Mä en mahdu!
Mitä? Ei!
(Elmo:) Et sie... -Mitä vitsiä?
(Elmo:) Tää ei oo se asu, minkä mie tilasin! -Mitä?
(Ähinää.) Oota, onko mun huppu... (Elmo:) Valmis!
Valmis! -Valmis!
Aika! -Mahtavaa. Nyt se alkaa. Ensimmäinen ulos!
Taputuksia suurelle... El Martiñez!
(Yleisö taputtaa.) Minä olen Espanjasta!
Tapas on hyvää! Pitsa menettelee!
(Naurua. Jaakko:) Seuraava!
(Yleisö taputtaa.) Minä olen... Mikä mä olin?
Juniorbröd eli suomeksi Juniorleipä.
Ja... tulen kotoisin... Pirjolasta!
Tässä näette Pirjolan! Mä tuun sieltä kotoisin.
(Yleisö taputtaa.) (Jaakko:) Kiitos. Seuraava!
(Yleisö taputtaa.) Minä olen neiti Tähtönen Jupiterista.
Tällä hienolla aluksella tulin, kuten näette.
Ja seuraava!
Minä olen mister professori Taisto.
Minä olen... kotoisin... Neuvostoliitosta.
Kiitos. Ja viimeisenä... nyt!
Oi. Minä olen Siruna ja tulen mustasta aukosta. (Taputuksia.)
Kiitos kaikille. Annetaan isot aplodit. (Taputuksia.)
Kiitoksia. Aivan mahtavia esityksiä.
Mahtavia ilmestymisiä kopista ja hienoja hahmoja kaikilla.
Tää on niin vaikea pisteyttää, että annan kaikille 5 pistettä. -Jes!
(Yleisö taputtaa.) (Jaakko:) Se oli hienoa.
Mutta sitten meen tehtävänantoon.
Mahtipontisin ulostulo, hienoin nimi ja hienoin paikkakunta.
Annan näistä pisteitä. Elmolla oli mahtipontisin ulostulo.
Elmo saa siitä yhden lisäpisteen.
Maija saa lisäpisteen huvittavasta Juniorbröd-nimestä.
Siru saa yhden lisäpisteen mustasta aukosta, -
koska se oli vähän teemana. (Maija:) Se oli hyvä!
Näin jakautui pisteet. Kaikille viisi mutta muutamalle lisäpiste.
Nyt sitten tärkein kysymys, -
jota kaikki miettii. Kuka voitti illan jakson?
Tässä jaksossa eniten pisteitä onnistui keräämään...
...Maija! (Yleisö taputtaa.)
(Jaakko:) Voit tuulettaa ja mennä nauttimaan palkintoesineistäsi.
Kiitos, Maija, Elmo, Ellen, Taisto, Siru -
ja katsojat. Tämä oli Juniori Suurmestari.
(Yleistä jutustelua.)
Ennen kuin tulin tänne...
Nyt mie katon... -Älä, älä, älä...
Ootko oikeasti käynyt? -On se limetinvihreä!
Niin on limenvihreä! Mintunvihreä!
Niin. (Elmo:) Se on limenvihreä!
(Elmo:) On! -No niin, nyt...